શહેરીજન સંસ્થાના પ્રમુખ જયંતભાઇ ભટ્ટે જણાવ્યુ હતું કે ગાંધીનગર શહેર 30 સેકટરોમાં વિસ્તરેલુ શહેર છે. જો એક સેકટરમાં માત્ર 100 ઢોરની જ ગણતરી કરીએ તો સંખ્યા 3 હજારે પહોંચે છે. રાજ્યનું પાટનગર હવે સ્માર્ટ સિટી બનવા જઇ રહ્યું છે, ત્યારે જ શહેરમાં રખડતા ઢોરનો ત્રાસ પણ વધ્યો છે. રાહદારીઓ અને વાહનચાલકોના માર્ગ પર ગમે ત્યારે આવી જઇને તેમને ઇજા અને નુકશાન પહોંચાડે છે. જેના કારણે માર્ગો પણ ઘણા અકસ્માતો સર્જાયા છે. આ સમસ્યાને ધ્યાને રાખીને તંત્રએ યોગ્ય કાર્યવાહી કરવી જોઇએ.